Dejlig lys lejlighed, der har alt, man skal bruge på en ferie. Vi lavede morgenmad i lejligheden, som vi spiste på altanen. Lejligheden vender ud mod en hyggelig plads, hvor der altid var noget at kigge på. Desuden var der fyldt med restauranter og cafeer rundt om pladsen, så det er nemt at finde spisemuligheder i området. Lejligheden lå lidt udenfor centrum, dog med gode muligheder for offentlig transport lige rundt om hjørnet, hvis man ikke har mod på at gå ind til centrum. En taxi hjem fra centrum koster 6-7 euro. Det var virkelig en dejlig beliggenhed og mulighed for at komme lidt udenfor det meget turistede centrum af Athen. Længere nede af gaden kommer man til en bred gade fyldt med butikker, som går hele vejen ind til byen.